पाएं अपने शहर की ताज़ा ख़बरें और फ्री ई-पेपरडाउनलोड करें
उत्तर प्रदेश के मुख्यमंत्री योगी के गृह जनपद गोरखपुर में ऐसे अस्पतालों के लिए सख्त निर्देश जारी किया गया है जो कोविड मरीजों को भर्ती करने में आनकानी करते हैं और तय रेट से ज्यादा पैसे लेते हैं। निजी कोविड अस्पताल में इलाज के नाम पर शासन की ओर से निर्धारित शुल्क से अधिक पैसे लेने की बातें आए दिन इंटरनेट मीडिया पर साझा की जाती हैं। पर, इन शिकायतों की जांच के लिए गठित कमेटी के सामने अभी तक किसी भी पीडि़त ने अपनी शिकायत नहीं पहुंचाई है। इस कमेटी के पास वाट्सएप नंबर या ईमेल के जरिए भी शिकायत की जा सकती है लेकिन प्रशासन का दावा है कि अब तक कोई शिकायत ही नहीं मिली।
शासन की ओर से निर्धारित दर से अधिक शुल्क लेने वाले कोविड अस्पतालों एवं निजी पैथोलाजी की जांच के लिए मंडलायुक्त ने एक कमेटी गठित की है। अपर आयुक्त न्यायिक रतिभान इस कमेटी के अध्यक्ष बनाए गए हैं।
जारी हुआ है वाट्सएप नंबर एवं ई-मेल
लोगों की सुविधा के लिए जांच टीम ने 10 वाट्सएप नंबर जारी किए हैं और इन्हीं नंबरों पर शिकायत की जा सकती है। इसके अतिरिक्त एक ईमेल आइडी भी सार्वजनिक की गई है। जांच कमेटी के अध्यक्ष अपर आयुक्त का कहना है कि 28 अप्रैल को कमेटी गठित हुई थी लेकिन अभी तक एक भी शिकायत नहीं मिली।
लोगों को इन शिकायत नंबरों की जानकारी हो सके, इसके लिए शहर के प्रमुख स्थानों पर पोस्टर भी चस्पा कराए गए हैं। विभिन्न वाट्सएप ग्रुपों पर भी इसे साझा किया जा रहा है। कलेक्ट्रेट, मंडलायुक्त कार्यालय, नगर निगम, रेलवे स्टेशन, छात्र संघ चौराहा, गोलघर, शास्त्री चौक आदि स्थानों पर चस्पा किए गए पोस्टर पर सभी नंबर व ई मेल आइडी अंकित हैं।
मरीजों के स्वजन से उन्होंने अपील की है कि पैसे के नाम पर किसी का उत्पीडऩ हो रहा है, उससे तय दर से अधिक वसूली की जा रही है तो इसकी शिकायत करें। शिकायत मिलने पर अस्पताल या पैथोलाजी प्रबंधन पर कड़ी कार्रवाई होगी।
इन नंबरों पर वाट्सएप से कर सकते हैं शिकायत
यदि किसी मरीज के स्वजन से शासन की ओर से निर्धारित दर से अधिक फीस ली जाती है तो वह जांच टीम के अध्यक्ष के वाट्सएप नंबर 9648305681 या 9415177622, 9451414177, 9532552548, 9198981550, 9415221527, 9450883415, 9454654721, 9452255525 एवं 7800178517 पर शिकायत कर सकते हैं। इसके साथ ही ईमेल आईडी पर भी शिकायत की जा सकती है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn